Návrh je v súlade so zásadou proporcionality. Plánované opatrenia sú v súlade so zásadami stanovenými s cieľom zjednodušiť postupy pre hospodárske subjekty pôsobiace v zahraničnom obchode, ako sa uvádza v oznámení Komisie o pozastavení uplatňovania autonómnych ciel a autonómnych colných kvótach. V súlade s článkom 5 ods. 4 Zmluvy o Európskej únii (ZEÚ) toto nariadenie neprekračuje rámec toho, čo je nevyhnutné na dosiahnutie vytýčených cieľov.

Návrh patrí do výlučnej právomoci Únie. Zásada subsidiarity sa preto neuplatňuje.

Autonómne colné kvóty sú potrebné v prípade určitých výrobkov, ktorých výroba v Európskej únii nepostačuje na pokrytie potrieb spotrebiteľského odvetvia v Únii. Colné kvóty Únie by sa mali otvoriť s nulovými alebo so zníženými colnými sadzbami na primerané množstvá bez toho, aby sa narušili trhy s takýmito výrobkami.

Strata príjmov plynúcich do tradičných vlastných zdrojov sa vyrovná príspevkami členských štátov do vlastného zdroja založeného na hrubom národnom dôchodku (HND).

Skupina dôkladne posúdila každú žiadosť (novú alebo žiadosť o zmenu). Osobitne preskúmala každý prípad so zreteľom na to, aby nespôsobil výrobcom z Únie škodu a znamenal posilnenie a upevnenie konkurencieschopnosti výroby Únie. Členovia skupiny pre otázky colného hospodárstva vykonali posúdenie prostredníctvom diskusií a členské štáty uskutočnili konzultácie s dotknutými výrobnými odvetviami, združeniami, obchodnými komorami a ďalšími zapojenými zainteresovanými stranami.

•Konzultácie so zainteresovanými stranami

•Hodnotenia ex post/kontroly vhodnosti existujúcich právnych predpisov

3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

Návrh

NARIADENIE RADY,

ktorým sa mení nariadenie (EÚ) č. 1388/2013, ktorým sa otvárajú autonómne colné kvóty Únie na určité poľnohospodárske a priemyselné výrobky a stanovuje ich správa

RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 31,

so zreteľom na návrh Európskej komisie,

keďže:

(1)S cieľom zabezpečiť dostatočné a neprerušované dodávky určitých poľnohospodárskych a priemyselných výrobkov, ktoré sú v Únii vyrábané v nedostatočných množstvách, a vyhnúť sa tak akýmkoľvek narušeniam trhu s týmito výrobkami sa nariadením Rady (EÚ) č. 1388/2013 otvorili autonómne colné kvóty. V rámci uvedených colných kvót sa výrobky môžu dovážať do Únie so zníženými alebo s nulovými colnými sadzbami.

(2)Keďže je to v záujme Únie a so zreteľom na to, že rovnaké, ekvivalentné ani náhradné výrobky nie sú v Únii vyrábané v dostatočných množstvách, je nutné otvoriť colné kvóty s nulovými sadzbami na primerané množstvá, pokiaľ ide o sedem nových výrobkov, ktoré sú uvedené v zozname v prílohe I k tomuto nariadeniu.

(3)Pri ďalších ôsmich výrobkoch s poradovými číslami 09.2700, 09.2624, 09.2647, 09.2648, 09.2682, 09.2696, 09.2697 a 09.2643 by sa mali zvýšiť objemy kvót, keďže zvýšenie je v záujme hospodárskych subjektov Únie. Pri troch výrobkoch s poradovými číslami 09.2676, 09.2876 a 09.2721 by sa mal zmeniť opis.

(4)Nariadenie (EÚ) č. 1388/2013 by sa preto malo zodpovedajúcim spôsobom zmeniť. S cieľom predísť akémukoľvek prerušeniu uplatňovania systému kvót by sa zmeny týkajúce sa kvót na dotknuté výrobky stanovené v tomto nariadení mali uplatňovať od 1. júla 2018. Nariadenie by preto malo nadobudnúť účinnosť čo najskôr,

PRIJALA TOTO NARIADENIE:

Článok 1

V prílohe k nariadeniu (EÚ) č. 1388/2013 sa tabuľka mení takto:

1.v prvom stĺpci sa vypúšťajú všetky hviezdičky (*);

2.riadky pre colné kvóty s poradovými číslami 09.2726, 09.2728, 09.2684, 09.2730, 09.2732, 09.2734 a 09.2736 uvedené v prílohe I k tomuto nariadeniu sa vkladajú podľa poradia číselných znakov KN uvedených v druhom stĺpci uvedenej tabuľky;

3.riadky pre colné kvóty s poradovými číslami 09.2700, 09. 2624, 09.2647, 09.2648, 09.2682, 09.2696, 09.2697, 09.2676, 09.2876, 09.2721 a 09.2643 sa nahrádzajú zodpovedajúcimi riadkami uvedenými v prílohe II k tomuto nariadeniu.

Článok 2

Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

Uplatňuje sa od 1. júla 2018.